46. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 511 της 3/10 Ιουν. 1977 (ΦΕΚ Α΄ 162) Περί χορηγήσεως αδειών εκτελέσεως και συντηρήσεως εγκαταστάσεων καυστήρων υγρών καυσίμων. Έχοντες υπ' όψιν : α)Τας διατάξεις των άρθρ. 3, 5 και 6 του Νόμ. 6422/1934 ΄΄περί ασκήσεως επαγγέλματος του Μηχανολόγου κλπ.΄΄, ως ταύτα ετροποποιήθησαν και συνεπληρώθησαν δια του υπ' αριθ. 1150/49 Ν.Δ/τος. β)Την υπ' αριθ. 84/7.3.77 σύμφωνον γνωμοδότησιν του παρά τω Υπουργείω Βιομηχανίας και Ενεργείας Τεχνικού Συμβουλίου. γ)Την υπ' αριθ. 386/1977 γνωμοδότησιν του Συμβουλίου της Επικρατείας, προτάσει του ημετέρου επί της Βιομηχανίας και Ενεργείας Υπουργού, απεφασίσαμεν : Άρθρ.1.-Εις τας υπό του άρθρ. 2 του από 14/25 Οκτ. 1937 Β.Δ/τος ΄΄περί τροποποιήσεως και συμπληρώσεως του από 12 Σεπτ. 1935 Π.Δ/τος κλπ.΄΄ προβλεπομένας 6 κατηγορίας της Α΄ ειδικότητος ηλεκτρολογικών εγκαταστάσεων, προστίθεται και πρώτη δις κατηγορία ηλεκτρομηχανολογικών εγκαταστάσεων καυστήρων υγρών καυσίμων. Άρθρ.2.-(Μετά το άρθρ. 2 του από 13/19 Φεβρ. 1936 Β.Δ/τος ΄΄περί συμπληρώσεως Δ/τος ΄΄ περί αδειών εκτελέσεως και πτυχίων επιβλέψεως ηλεκτρολογικών εγκαταστάσεων΄΄προστίθεται άρθρ. 2 δις). Άρθρ.3.-Το εδάφ. α του άρθρ. 8 του από 14/25 Οκτ. 1937 Β.Δ/τος ΄΄περί τροποποιήσεως και συμπληρώσεως του από 12 Σεπτ. 1935 Π.Δ/τος κλπ.΄΄αντικαθίσταται ούτω:΄΄Αι κατηγορίαι 1,1 δις και 2 της Α΄ ειδικότητος ΄΄. Άρθρ.4.-1.Οι ασκούντες την εκτέλεσιν και συντήρησιν των εγκαταστάσεων καυστήρων υγρών καυσίμων, υποχρεούνται όπως προβαίνωσιν εις την ρύθμισιν των καυστήρων και τον καθαρισμόν του λέβητος, της καπνοδόχου και του καπνοσυλλέκτου, διαθέτοντες προς τούτο τα κατάλληλα όργανα μετρήσεως και εργαλεία. 2.Η ανωτέρω συντήρησις του καυστήρος, του λέβητος, της καπνοδόχου και του καπνοσυλλέκτου δέον να διενεργήται τουλάχιστον άπαξ του έτους. Εις τον επί της Βιομηχανίας και Ενεργείας Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 178,20(α) Τεύχος 633 - Σελ. 66 13.Δ.δ.46 Έλεγχος Ηλεκτρικών Εγκαταστάσεων 